
LIETUVOS RESPUBLIKOS SEIMO KANCELIARIJOS
TEISĖS DEPARTAMENTAS
IŠVADA
DĖL LIETUVOS RESPUBLIKOS TABAKO KONTROLĖS ĮSTATYMO 26 STRAIPSNIO PAKEITIMO ĮSTATYMO PROJEKTO
2011-10-11  Nr. XIP – 3669
Vilnius
Projektas yra alternatyvus įstatymo projektams Nr. – XIP-3337 ir XIP-3545. 
Dėl projekto atitikties Lietuvos Respublikos Konstitucijai ir galiojantiems įstatymams pastabų neturime, tačiau atsižvelgiant į juridinės technikos taisykles:
- tikslios įstatymo priėmimo datos nurodyti nereikia;
- projekte nurodytas keičiamo įstatymo oficialaus įstatymo paskelbimo šaltinių sąrašas pildytinas šiais šaltiniais: „Žin., 2005, Nr. 142-5105; 2006, Nr. 73-2765“;
- projekto 1 straipsnio pakeitimų esmėje vietoj žodžių „ir jį išdėstyti taip:“ reikėtų įrašyti žodžius „ir šį punktą išdėstyti taip“. 
Taip pat atkreiptinas dėmesys, kad siūlomas keisti įstatymas paskutinį kartą buvo pakeistas 2011 m. birželio 30 d., todėl atkreiptinas dėmesys į Seimo statuto 135 straipsnio 7 dalį.

